Yomporña puemorrenteñot̃es sapa' o' acrerres ñeñt̃escha' a'cohuentataret̃terrtsa Partsocop . Att̃o acrerrespa' e'ñepa'chña seyc̈hen att̃och e'ñe cohuen semuerannena , e'ñepa'chña cohuen es sorrtatyen po'potantañecop . Sapa' e'ñepa'chña pocte' señch ñerra'm po'psheñeñ o'ch entenes sapa' ama esoshe'mayayso . Ñam̃a sapa' amachña aña se'natsto ñeñt̃ e'ñe socpa ñeñt̃ atet̃ soct̃ape'chen sa t̃arro'mar sapa' ñeñt̃es alleshoncatets . Ñeñt̃o'marña sapa' e'ñepa'chña sa'huanta'huanomña ñeñt̃ atarr echarrare' sentyen .
